
NR.18763/12.07.2023
RAPORT DE SPECIALITATE
La proiectul de hotarare privind analiza stadiului de inscriere a datelor in Registrul agricol pentru semestrul I al anului 2023 si stabilirea masurilor pentru eficientizarea acestei activitati

Registrul agricol constituie documentul official de evidenta primara unitara in care se inscriu date cu privire la gospodariile populatiei si la societatile.asociatiile agricole, precum si la orice alte persoane fizice si/sai entitati juridice care au teren in proprietate/folosinta si/sau animale. 


Registrul agricol, la nivelul comunei Cornetu, constituie sursa de date pentru elaborarea pe plan local a unor politici in domeniile fiscal, agrar, protective sociala, cadastru, edilitar-urbanistic, sanitar, scolar, servicii publice de interes local si altele asemenea.


Acesta asigura baza de date pentru satisfacerea unor solicitari ale cetatenilor, precum:

· eliberarea documentelor doveditoare referitoare la detinerea parcelelor agricole, a animalelor si a pasarilor, 
· eliberarea/vizarea atestatelor de producator si eliberarea carnetelor de comercializare, in vederea valorificarii de catre producatorii agricoli, persoane fizice, a produselor agricole proprii si de exercitare a comertului cu aceste produse,
· eliberarea adeverintelor privind calitatea de producator agricol, in cazul celor care nu desfasoara activitate economica pentru care se elibereaza documentele prevazute la lit.b);

· starea materiala pentru situatii de asistenta/protectie sociala, pentru obtinerea unor beneficii/servicii sociale, 

· alte cazuri prevazute de reglementarile legale in vigoare.


Registrul agricol constituie, de asemenea, sursa administrativa de date pentru sistemul informational statistic, respectiv: statistica oficiala, pregatirea, organizarea si producerea de statistici pentru recensamantul cladirilor si ale populatiei, ale unor anchete-pilor, organizarea unui sistem de observari statistice prin sondaj, pentru actualizarea Registrului Statistic al Exploatatiilor Agricole si altele asemenea.


Totodata, registrul agricol asigura baza de date pentru realizarea cu ajutorul sistemelor electronice de calcul a verificarilor incrucisate intre datele din registrul agricol si datele inscrise in registre specifice tinute de alte institutii, precum si pentru emiterea documentelor doveditoare privind utilizarea suprafetelor de teren si de evidenta a efectivelor de animale, respectiv a familiilor de albine, in vederea solicitarii de plati in cadrul schemelor si masurilor de sprijin pentru fermieri – plati directe, ajutoare nationale tranzitorii din domeniul vegetal si zootehnic, inclusiv in sectorul apicol, sprijin pentru dezvoltare rurala, masuri de piata, precum si alte forme de sprijin finantate din fonduri europene si din bugetul national.



Avand in vedere prevederile:

·  H.G. nr.985/2019 privind Registrul agricol pentru perioada 2020-2024,
· Art.7 alin.4 din Ordinul nr.25/2019 privind aprobarea Normelor tehnice privind modul de completare a registrului  agricol pentru perioada 2020-2024, conform carora: “trimestrial, în şedinţa consiliului local, prin grija primarului, se face analiza stadiului de înscriere a datelor în registrul agricol şi, prin hotărâre, se stabilesc măsuri pentru eficientizarea acestei activităţi, inclusiv pentru soluţionarea situaţiilor particulare identificate la nivelul localităţii pe linia completării registrului agricol şi care nu sunt reglementate prin prezentele norme”, apreciem ca proiectul de hotarare initiat indeplineste cerintele prevazute de lege si propunem aprobarea acestuia de catre Consiliul Local.

